Елин Пелин
Есен

chitanka.info

— Есен листожълта,

есен русокоса,

откъде пристигаш

задъхана, боса?

— За малко, за малко

пристигнах аз тука,

годината-майка

прати ме с поръка:

на хората, сврени

по селските хижи,

плода да събера

на труд и на грижи.

Птичките прелетни

на път да изпратя,

гори да прочистя,

да събера листата.

В нивите да пръсна

нови семена,

за пролет да шия

нови знамена…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.